Ovocie a zelenina
1.       Cieľ, zameranie aktivity

Priblížiť význam ovocia a zeleniny pre zdravie človeka ako zdroj dôležitých látok, ich význam v potrave. Ukážka prípravy jednoduchého zeleninového šalátu alebo ovocného pohára.
2.       Vyučovací predmet 
BIO na 2. Stupni ZŠ -7. ročník 
Témy: Zložky potravy, Zdravý životný štýl
3.       Pomôcky 
     Názorné pomôcky: rôzna zelenina a ovocie, nože, poháre, odšťavovač na citrón, 
4.       Príprava 
Ako prípravu na tento blok hodín si mali žiaci pripraviť na plagáty A3 základné informácie o cukroch, tukoch, bielkovinách, ovocí a zelenine, pitnom režime, minerálnych látkach. Pracovali na nich po dvojiciach.

Nákup ovocia a zeleniny najlepšie sezónne. 
Zabezpečenie pani z RÚVZ na prednášku

Dohodnúť so Strednou odbornou školou spoluprácu, návštevu študentiek na ukážky prípravy. 
5.       Postup / Realizácia 
Motivácia: 
O jedle by sa malo nie len hovoriť a pozerať na obrázku. No dôležité je aj si vyskúšať prípravu a ochutnanie vlastnoručne pripraveného pokrmu. 
Hlavná časť: 
1. hodina:

Na začiatok celého bloku je dohodnutá odborná prednáška so zamestnankyňou Regionálneho úradu verejného zdravotníctva v Dolnom Kubíne na tému: Zdravý životný štýl.
P. Damišková nám porozprávala o jednotlivých zložkách potravy, aké má byť ich zastúpenie v našom jedálničku, čomu sa vyhýbať a čo nášmu telu prospieva pri vývoji. Samozrejme sa žiaci zapájali do diskusie.
2.hodina:


Krátke prezentovanie prác, ktoré si žiaci pripravili doma. Základné informácie, prípadne nejaké zaujímavosti.

Samotná príprava pokrmov. Zavolali sme si dve žiačky tretieho ročníka zo Strenej odbornej školy obchodu a služieb. Oni nám ukázali ako sa správne pripravuje zeleninovo-cestovinový šalát, ako pridávame jednotlivé zložky, ako správne premiešavať šalát. Ukázali nám aj ako pripravíme ovocný pohár, aké ovocie je na to najvhodnejší, čím zaliať. a v neposlednej rade, pripravený pokrm aj pekne vyzeral na tanieri či v pohári.
3. hodina: 


V tejto časti hodiny si žiaci sami mohli nachystať či už zeleninový šalát alebo ovocný pohár. Bolo to zaujímavé, lebo sa najskôr okúňali, no nakoniec si každý pripravil niečo. Pripravené pokrmy si mohli žiaci zjesť.
6.       Zhrnutie 
Žiaci počas tohto bloku získali nie len informácie sluchom, no pridala sa k tomu aj praktická časť a do práce sa pridali aj ďalšie zmysly ako zrak a chuť. Vždy je dobré spojiť teóriu a prax. Po skončení bloku sa niektorí žiaci vyjadrovali, že si budú takéto dobroty doma chystať častejšie.
Prílohy:

